OzLabs/hebrew-wiki-articles huggingface dataset:
החלטה 1902 של מועצת הביטחון של האו"ם

החלטה 1902 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד במועצת הביטחון של האו"ם במהלך ישיבה 6,245, ב-17 בדצמבר 2009. בישיבה שבה ההחלטה התקבלה הודגש הצורך של הקהילה הבינלאומית בשמירת שלום ארוך טווח ובפיתוח בורונדי לאחר המלחמה הקשה שעברה, בה נהרגו 300,000 בני אדם מבני הטוטסי וההוטו. המועצה הרחיבה את המנדט של המשרד המשולב של האו"ם בבורונדי (BINUB), כפי שנקבע בהחלטות 1719 (2006), 1791 (2007) ו-1858 (2008), למשך שנה נוספת, עד ליום 31 בדצמבר 2010.

ההחלטה קוראת לממשלת בורונדי ליצור סביבה שבה הבחירות לנשיאות שיתקיימו ב-2010 יהיו בחירות חופשיות והוגנות. המועצה גם קראה לממשלת בורונדי ולכוחות השחרור הלאומיים לחדול מכל פעולה שעשויה להגביר את המתח, תוך שימת דגש על הצורך לקיים דיאלוג. היא עודדה את הממשלה להמשיך ולפעול לרפורמות מבניות במאבק בשחיתות. אחד הדגשים בהחלטה היה נושא זכויות האדם בבורונדי, האו"ם פתח בעקבות החלטה זו מרכזים להעלאת המודעות לזכויות האדם בבורונדי.

== ראו גם ==
* מלחמת האזרחים בבורונדי
* זכויות האדם

== קישורים חיצוניים ==
* [https://undocs.org/S/RES/1902(2009) Text of the Resolution at undocs.org]

1902
1902
.fo

היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באיי פארו. הסיומת, שנפתחה ביוני בשנת 1997, היא סיומת פעילה ונפוצה ביותר בעיקר בקרב תושבי איי פארו.

שם המתחם הופעל תחילה בידי גורמים דניים שונים, בשנות התשעים של המאה העשרים בידי ארגון האינטרנט של אוניברסיטת דנמרק. עד יוני 1997 שימשה הסיומת כסיומת שנייה לאתרים פארואזים, ביוני 1997 עברה השליטה על הקידומת לארגון הטלוויזיה Tele DK2 ואז נרשם שם המתחם באיי פארו. הקידומת הופרטה בשנת 1998.

== קישורים חיצוניים ==

* 
* [http://www.iana.org/root-whois/fo.htm IANA .fo whois information]

קטגוריה:איי פארו
סיפונופורה ענקית

סיפונופורה ענקית (שם מדעי: Praya dubia) היא סיפונופורה ענקית שחייה באוקיינוס באזור התהומות, בעומקים של 700 עד 1000 מטר ותחום תפוצתה הוא מאיסלנד בצפון ועד צ'ילה בדרום.
== מאפיינים ==
הסיפונופורה הענקית שייכת למחלקת ההידרתים והיא למעשה מושבה של מאות יצורים קטנים (הנקראים זואואידים) שלכל אחד התמחות משלו והם חיים ביחד בסימביוזה מוחלטת. הזואואידים אינם יכולים לשרוד לבדם ותלויים בשאר חבריהם למושבה. הסיפונופורה נמצאת על הגבול שבין מושבה של בעלי חיים להפיכה לבעל חיים מורכב, בו פרטי המושבה הם למעשה איבריו. ייחודה הוא גודלה הענק: היא יכולה להגיע לאורך של עד אך הקוטר שלה הוא כשל מוט מטאטא. היא הייצור הימי השני באורכו אחרי תולעת שרוך הנעל, ובאורכה עולה על הלווייתן הכחול הענק, בעל החיים הגדול ביותר (אורכו: 27–33 מטר, משקלו: 150–177 טון מטרי).

Praya dubia שוחה בצורה פעילה במים ומושכת את טרפה באמצעות הארה ביולוגית בצבע כחול. כאשר היא נמצאת באזור עשיר במזון היא מפרישה רעל חזק אשר משתק או הורג את טרפה.

בשנת 2020 נתגלתה סיפונופורה אחרת, יותר ארוכה - כ-120 מ'.

== קישורים חיצוניים ==

* [https://web.archive.org/web/20180210002152/https://www.kan.org.il/item/?itemid=26007 הכוכב הכחול 2, פרק 2], בדקה 14:30, באתר תאגיד השידור הישראלי

==הערות שוליים==

קטגוריה:בעלי חיים שתוארו ב-1827
קטגוריה:טקסונים שתוארו בידי ז'אן רנה קונסטן קוי
קטגוריה:הידרתים
קטגוריה:מגה-פאונה ימית
אופל Flextreme GT/E

אופל Flextreme GT/E (בגרמנית: Opel Flextreme GT/E) היא מכונית קונספט בתצורת קופה, 5 דלתות (תצורת "fastback coupe") בסגנון גראן טוריסמו המאופיינת כרכב בעל הנעה היברידית, אשר הוצגה על ידי יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, בתערוכת המכוניות הבינלאומיות בז'נבה בשנת 2010.

==אופל Flextreme GT/E==

* בדגם הנעה היברידית המשלבת שני סוגי מנועים, מנוע בעירה פנימית עם מנוע חשמלי
* הטענה על ידי סוללת ליתיום
* טווח הטענה - 500 ק"מ
* תאוצה בין 0-100 קמ"ש היא 9.0 שניות

== תמונות ==
<gallery mode="packed" heights="130">
קובץ:Opel Flextreme GTE (76).jpg |אופל Flextreme GT/E 
קובץ:Opel Flextreme GTE (71).jpg |אופל Flextreme GT/E 
קובץ:Opel Flextreme GTE (74).jpg |אופל Flextreme GT/E 
קובץ:Opel Flextreme GTE (rear quarter).jpg |אופל Flextreme GT/E 
קובץ: Opel Flextreme GTE (rear).jpg |אופל Flextreme GT/E 
קובץ:Flickr - plushev - Geneva2010 555.jpg |אופל Flextreme GT/E 
</gallery>

==ראו גם==
* אופל
* אופל RAK e
* מכונית קונספט

==קישורים חיצוניים==

* 

==הערות שוליים==

קטגוריה:מכוניות קונספט
קטגוריה:מכוניות קופה
קטגוריה:מכוניות גראן טוריסמו
קטגוריה:מכוניות היברידיות
Flextreme GT/E
קטגוריה:דגמי מכוניות שהושקו ב-2010
קטגוריה:כלי רכב גרמניים
מרים (בת הכהן הגדול)

מרים הייתה אשתו השלישית של הורדוס מלך יהודה, ובתו של הכהן הגדול שמעון ביתוס.

יוסף בן מתתיהו מספר, שלאחר שהוציא הורדוס להורג את אשתו, מרים החשמונאית, "לקח לו אשה מתוך חמדה של אהבה שנתעוררה בו, ולא עשה שום חשבון אחר אלא רצה לחיות להנאתו". אשה זו הייתה מרים:
:"היה ירושלמי אחד, שמעון בן ביתוס, מאלכסנדריה, כוהן מן המיוחסים, ולו בת שנחשבה ליפה בבנות באותו הזמן. הואיל ואנשי ירושלים היו מסיחים בה, נתן הורדוס דעתו עליה תחילה מפי השמועה; אך לאחר שגם ראה אותה נתפעם מיופיה של הבת".
הורדוס רצה לשאת אותה לאשה, אולם חשב שייחוסו של שמעון נחות משלו, ולכן הדיח את הכהן הגדול ישוע בן פיאבי ומינה את שמעון במקומו, ואז התחתן עם בתו. היה זה בשנת 28 לפנה"ס, וייתכן שמרים הייתה אז רק בת 13. הורדוס היה אז בן 45, אולם פער הגילים ביניהם היה בגדר נורמה חברתית מקובלת בחברה המזרח-תיכונית בה גדלו וגם בחברה היוונית-רומית לא נחשב נדיר.
ניתן להניח, שבמינוי כהן שמוצא משפחתו מן התפוצה היהודית, התכוון הורדוס להקים שושלת כהנים גדולים חדשה, במקום השושלת החשמונאית, כפי שכבר ניסה לעשות כשמינה את חנמאל המצרי, וייתכן ששמעון זה אכן היה ראשון הכהנים הבייתוסים, שבלטו בתקופת הורדוס והנציבים. היותה של מרים בת למשפחת כהנים, יכולה הייתה לסייע לשקם את מצבו החברתי של הורדוס, שנפגע עם מותה של אשתו החשמונאית.
עם סיום חגיגות הנישואין, הניח הורדוס את אבן הפינה להרודיון.

למרים היה בן אחד מהורדוס, שגם שמו הורדוס, שנישא לאחייניתו, הרודיאס, ממנה נולדה לו בת, שלומית.

יוסף בן מתתיהו מספר שבמהלך חקירת הקשר של אנטיפטרוס בן הורדוס להרעיל את אביו, הובאו לחקירה גם "מי שהיו רחוקים ביותר מכל חשד", ובהם גם מרים, שאחיה מסרו במהלך עינוייהם בחקירה, שידעה על המזימה והסתירה זאת מבעלה. בעקבות זאת, בשנת 6 לפנה"ס, גירש אותה הורדוס, מחק את בנה מצוואתו - בה מינה אותו ליורש אחרי אנטיפטרוס, והדיח את אביה מהכהונה הגדולה. במקום אביה, מינה הורדוס למשרה את מתתיהו בן תאופילוס (הראשון), אולם מאוחר יותר הדיח גם אותו ומינה במקומו את גיסו, אחיה של מרים, יועזר.

==הערות שוליים==

קטגוריה:הורדוס
קטגוריה:בית הורדוס
קטגוריה:בית ביתוס
קטגוריה:ירושלים: אישים
קטגוריה:נשים במאה ה-1 לפנה"ס
פרנק איירונס

פרנסיס "פרנק" קליוולנד איירונס (באנגלית: Francis "Frank" Cleveland Irons; 23 במרץ 1886 – 19 ביוני 1942) היה אתלט אמריקאי, אלוף אולימפי (לונדון 1908) ופעמיים ברציפות אלוף ארצות הברית (1909 ו-1910) בקפיצה לרוחק ואלוף ארצות הברית (1909) בקפיצה משולשת.

== ביוגרפיה ==
איירונס נולד בדה מוין וגדל בשיקגו. הוא התאמן במועדון המקומי.

===אלוף אולימפי===
באולימפיאדת לונדון (1908) זכה איירונס במדליית זהב בקפיצה לרוחק בשיא אולימפי חדש של 7.48 מטר, לפני בן ארצו דניאל קלי (7.09 מטר) וקלווין בריקר מקנדה (7.08 מטר). התוצאה שקבע הייתה התוצאה השלישית בטיבה בכל הזמנים באותה העת. נוסף לכך, הוא סיים במקום שמיני בקפיצה לגובה מהמקום (1.42 מטר) ובמקום 16 בקפיצה משולשת (12.67 מטר). הוא השתתף גם בקפיצה לרוחק מהמקום אך התוצאה והמיקום שהשיג אינם ידועים.

באליפות ארצות הברית שנערכה בשנת 1909 זכה איירונס בשתי מדליות זהב, בקפיצה לרוחק בתוצאה של 6.83 מטר ובקפיצה משולשת בתוצאה של 13.44 מטר. בתחרות שנערכה בשיקגו ב-7 באוגוסט אותה שנה הוא קבע בקפיצה לרוחק תוצאה של 7.34 מטר ובתחרות שנערכה בסיאטל ב-14 באוגוסט אותה שנה הוא קבע בקפיצה משולשת שיא אישי חדש של 13.64 מטר.

באליפות ארצות הברית שנערכה בשנת 1910 זכה איירונס במדליית זהב, בקפיצה לרוחק בתוצאה של 7.14 מטר ובכך הגן על תוארו.

באולימפיאדת סטוקהולם (1912) סיים איירונס במקום תשיעי בקפיצה לרוחק בתוצאה של 6.80 מטר ולא הצליח להגן על תוארו. נוסף לכך, הוא השתתף בהדגמה של טורניר הבייסבול.

== שיאים אישיים ==
* קפיצה לגובה: 1.83 מטר (1908)
* קפיצה לרוחק: 7.48 מטר (1908)
* קפיצה משולשת: 13.64 מטר (1909)

== קישורים חיצוניים ==

* [http://trackfield.brinkster.net/Profile.asp?ID=2913&Gender=M פרנק איירונס] באתר Track and Field Statistics 

קטגוריה:קופצים לרוחק אמריקאים
קטגוריה:קופצי משולשת אמריקאים
קטגוריה:קופצים לגובה אמריקאים
קטגוריה:אלופים אולימפיים: קפיצה לרוחק (גברים)
קטגוריה:אלופים אולימפיים אמריקאים: אתלטיקה

קטגוריה:אמריקאים שנולדו ב-1886
קטגוריה:אמריקאים שנפטרו ב-1942
סל הפרחים של ונוס

סל הפרחים של ונוס (שם מדעי: Euplectella aspergillum) הוא זכוכן השייך למערכת הספוגיים השוכן בקרקעית העמוקה של האוקיינוסים.

הספוג מאכלס לעיתים קרובות בסימביוזה שני חסילונים קטנים מהסוג Stenopodidea, זכר ונקבה, המעבירים את כל חייהם בתוך הספוג. החסילונים מזדווגים, וכשהצאצאים שלהם קטנים עדיין, הם עוזבים את ה'קן' כדי למצוא פרח ונוס משלהם. החסילונים דואגים כל הזמן לנקיון הספוג ובתמורה, מספק הסל מזון לחסילונים על ידי לכידתו לתוך הרקמה שלו ושחרור הפסולת לתוך גוף הספוג בו הם שוהים. מעריכים גם כי זרחנותם של חיידקים המתקיימים על הספוג עשויה למשוך אורגניזמים קטנים אחרים המשמשים לחסילונים כמאכל.

ביפן, מערכת היחסים הסימביוטית בין זוג החסילונים לספוג מסמלת את רעיון ה-"עד שהמוות יפריד בינינו", ונהוג להעניק את הספוג כמתנת חתונה (בצורתו המתה, היבשה).

== אזורי מחיה ==
E. aspergillum נמצא בשטח קטן של הים בקרבת איי הפיליפינים. מינים דומים קיימים ליד יפן ובחלקים אחרים של מערב האוקיינוס השקט והאוקיינוס ההודי.

== מורפולוגיה ==
E. aspergillum משומר עם רקמה מתוך אוניית הצי הבריטי צ'לנג'ר. אוסף מוזיאון הטבע של לונדון
מבנה גופם של יצורים אלו מורכב משלד דקיק דמוי צילינדר. הם בנויים לחלוטין מזכוכית (סיליקה, צורן דו-חמצני) ועל-כן קרויה המחלקה שלהם זכוכנים. ה'צינור' החלול המהווה את גופם של סלי הפרחים בנוי ממחטים מיקרוסקופיות התומכות ברקמה הספוגית. המבנה הזכוכיתי מבדיל את בני המחלקה הזו מספוגי ים אחרים, ובשל עמידותו מאפשר את קיומם גם בעומקים גדולים של האוקיינוס, שם הלחץ התת-ימי גבוה מאוד.

== עמידות ==
מבנה השלד של סל הפרחים ושל זכוכנים אחרים הוא מושא למחקר על ידי מדעני חומרים בשל עמידותו למאמצים ונדירות הסדקים שבו. בניסויים שערכו מהנדסי חומרים, יצרו במעבדה גוף דומה מאלומיניום, חומר בעל תכונות אלסטיות דומות לזכוכית, כך שצפיפות החומר שלו הומוגנית ולא בנויה בצורת כוורת המחטים הגאומטרית של הזכוכן. עמידותו של מבנה הגליל ההומוגני למאמצים הייתה כמאית מעמידותו של שלד הזכוכית המורכב.

== ביבליוגרפיה ==
<div class="mw-content-ltr">
* 
* 
* 
* 
</div>

== קישורים חיצוניים ==

* 16x16 פיקסלים [https://www.youtube.com/watch?v=9FR6_8n29Mg The Venus' flower basket and skyscrapers] YouTube.

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:טקסונים שתוארו בידי ריצ'רד אוון
קטגוריה:ספוגיים
ווטקינסק

ווטקינסק (ברוסית: Воткинск; באודמורטית: Вотка Кар) היא עיר ברפובליקת אודמורטיה ברוסיה.

==היסטוריה==
ווטקינסק הוקמה על ידי הרוזן פיוטר שובלוב ב-3 באפריל 1758 כיישוב אשר נועד לשרת את פועלי מפעל לעיבוד מתכות. המפעל החל את פעילותו כשנה לאחר מכן, ואחד מגלגוליו עדיין קיים בתור "בית החרושת ווטקינסק" שמייצר מכונות וטילים בליסטיים. ב-1774 היישוב נכבש על ידי צבאו של המורד ימליאן פוגצ'וב.

בווטקינסק התנהל מרד אנטי-בולשביקי אשר נתמך על ידי אוכלוסייה מקומית.

ב-1935 ווטקינסק קיבלה מעמד של עיר.

==אוכלוסייה==
אוכלוסיית ווטקינסק לפי שנים:
{| class="wikitable"
| ||שנה || מספר תושבים
|-
|1 || 1897 || 21,000
|-
|2 || 1931 || 28,200
|-
|3 || 1939 || 39,000
|-
|4 || 1959 || 59,666
|-
|5 || 1989 || 103,509
|-
|6 || 2000 || 101,700
|-
|7 || 2010 || 99,022
|-
|8 || 2017 || 98,063
|}

==ערים תאומות==
* 

==קישורים חיצוניים==

* 
* 

קטגוריה:אודמורטיה: ערים
קטגוריה:יישובים שהוקמו ב-1759
מקס טינטנר

בניין שגרירות ארצות הבירת בתל אביב
מרדכי (מקס) טינטנר (27 במאי 1907 – 28 ביולי 1984) היה אדריכל צ'כי-ישראלי שפעל בארץ ישראל ובמדינת ישראל.

==ביוגרפיה==
טינטנר נולד בברנו צ'כיה. בנם של ולריה וברתולד טינטנר. סיים לימודי אדריכלות באוניברסיטת ברנו בשנת 1927. נחשב לאחד האדריכלים החשובים בצ'כיה ב.

לאחר עלייתו לארץ ישראל ב-1939, פתח משרד אדריכלים ברחוב נורדאו בחיפה ובהמשך עבר לתל אביב שם התגורר עם אשתו ז'ני לבית בק, ילידת אוהרסקי ברוד, צ'כיה.

בישראל היה האדריכל של בית הפניקס בתל אביב (1950), שגרירות ארצות הברית בתל אביב, מלון דן כרמל בחיפה, ועוד שורה של מבנים שרבים מהם תוכננו בהשפעת סגנון הבאוהאוס.

מקס טינטנר נפטר ב-28 ביולי 1984, שלושה חודשים אחרי פטירתה של רעייתו ז'ני ונקבר לצידה בבית העלמין חולון. לא הותיר אחריו צאצאים.

== עבודות נבחרות ==
===מבנים===
* בית הפניקס בתל אביב - רחוב יצחק שדה 26 פינת רחוב המסגר 44
* בניין שגרירות ארצות הברית בתל אביב - רחוב הירקון
* מלון דן כרמל בחיפה
* מלון מטרופוליטן (מלון "סיני") - רחוב טרומפלודר 11–15, תל אביב
* מאייר האוס - רחוב דיזנגוף 98 פינת רחוב אסתר המלכה
*בית חרושת המניע - רחוב בית אלפא 7 פינת רחוב שטיבל 1, שכונת מונטיפיורי, תל אביב (1947)
* מפעל אמקור הראשון של החברה בשכונת ביצרון בתל אביב (1950)

===מבנים בצ'כיה===
* חנות כלבו ובניין מגורים ברנרד ויינשטיין - רשינובה 183, זלין (1935)
* בית ברחוב ארבונבה 14 - ברנו (1936)

==גלריית תמונות==
{|
|<gallery>
קובץ:Dan Carmel 012.JPG|מלון דן כרמל בחיפה
 </gallery>
|}

==קישורים חיצוניים==

* [http://www.bam.brno.cz/architekt/40-max-tintner?filter=code Max Tintner] 
* נועם דביר, [https://www.haaretz.co.il/gallery/1.1230401 בית הפניקס ברחוב הרכבת בתל אביב, יפנה את מקומו לבניין מגורים חדש], באתר הארץ, 17 בנובמבר 2010
* [https://www.archijob.co.il/archijob_news/one_news_temp.asp?IDNews=1545 תערוכת אדריכלים יהודים ומודרניזם בצ'כיה בין שתי מלחמות עולם], באתר חברת ארכיג'וב עסקים בע"מ, 1 במרץ 2007

== הערות שוליים ==

קטגוריה:אדריכלים ישראלים
קטגוריה:יהודים צ'כים
קטגוריה:העיר הלבנה: אישים
קטגוריה:בוגרי באוהאוס
קטגוריה:ישראלים שנפטרו ב-1984
מלון נשיונל, מוסקבה

מלון נשיונל (ברוסית: Гостиница Националь) הוא מלון יוקרה היסטורי במרכז מוסקבה.

מלון נשיונל נבנה ב-1903 והוא מרכיב חשוב במראה האדריכלי של כיכר מנז'. 

ב- 1918, לאחר מהפכת אוקטובר, הפך המלון נשיונל למקום מקלט זמני ללנין, קרופסקיה, דזרז'ינסקי, טרוצקי, סברדלוב ונציגים אחרים של האליטה הבולשביקית.

==קישורים חיצוניים==

* 

קטגוריה:מוסקבה: בתי מלון
יחסי טורקיה–מאוריציוס

יחסי טורקיה–מאוריציוס הם היחסים הדיפלומטיים שבין הרפובליקה הטורקית לבין רפובליקת מאוריציוס.

== סקירה כללית ==
על פי משרד החוץ הטורקי: "היחסים בין שתי המדינות הם יחסים משגשגים הנמצאים בפיתוח מתמיד".

על מנת לספק בסיס משפטי איתן ליחסים הכלכליים הדו צדדיים, נחתמו בין שתי המדינות מספר הסכמים הכוללים הסכם סחר חופשי, הסכם לשיתוף פעולה כלכלי ומסחרי, ולהגברת קידום הדדי וההגנה ההדדית על הסכם ההשקעות. לשתי המדינות ועדה כלכלית משותפת שהוקמה במסגרת הסכם הסחר החופשי שנחתם בין שתי המדינות. הישיבות הראשונות של שתי המדינות התקיימו בפור לואי בין התאריכים 17-18 בנובמבר 2016.

טורקיש איירליינס חנכה קו טיסות ישיר לפור לואי מאיסטנבול ב-15 בדצמבר 2015.

== ייצוג ==
* מאוריציוס אינה מיוצגת בטורקיה באף דרג, הן בדרג השגרירות והן בדרג הקונסולרי, השגרירות המייצגת המאוריצית לטורקיה היא השגרירות שנמצאת בברלין, בירת גרמניה.
* טורקיה אינה מיוצגת במאוריציוס בדרג השגרירות, השגרירות המייצגת שלה היא זו המצויה באנטננריבו, בירת מדגסקר. טורקיה מיוצגת במאוריציוס בדרג הקונסולרי באמצעות קונסוליה רשמית שהיא מחזיקה בפור לואי, בירת המדינה.

== קישורים חיצוניים ==
* [http://www.mfa.gov.tr/relations-between-turkey-and-mauritius.en.mfa Relations between Turkey and Mauritius], משרד החוץ הטורקי
דיינה רורבאקר

דֵיינַה רוֹרַבְּאַקר (באנגלית: Dana Rohrabacher; נולד ב-21 ביוני 1947) הוא פוליטיקאי אמריקאי חבר המפלגה הרפובליקנית. כיהן כנציג מחוז 48 של קליפורניה בבית הנבחרים של ארצות הברית. מוקדם בקריירתו, הוא עבד בתור כותב נואמים לנשיא ה–40, רונלד רייגן.

רורבאקר הצביע עבור ביטול החוק הגנת החולה וטיפול בר השגה, מתכחש להתחממות עולמית, ותומך בהכנסה לחוק של קנאביס. הוא תומך בנסיגה מאפגניסטן, צידד ברוסיה במהלך מלחמת גאורגיה–רוסיה, והגן על הסיפוח של חצי האי קרים. לשכת החקירות הפדרלית דיווחה ששירותי המודיעין של רוסיה נתנו לרורבאקר שם קוד.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-113 של ארצות הברית
קטגוריה:בוגרי אוניברסיטת מדינת קליפורניה בלונג ביץ'
קטגוריה:בוגרי אוניברסיטת דרום קליפורניה
קטגוריה:תנועת מסיבת התה: אישים
קטגוריה:אמריקאים שנולדו ב-1947
יחסי פנמה–קנדה

יחסי פנמה–קנדה הם היחסים הבילטרליים בין קנדה לבין הרפובליקה של פנמה.

שתי המדינות כוננו יחסים דיפלומטים ב-1961.
==סחר ותיירות==
באוגוסט 2009, חתמו ראש ממשלת קנדה סטיבן הרפר ונשיא פנמה ריקרדו מרטינלי על הסכם סחר חופשי בין שתי המדינות.
עם זאת, ההסכם אושר על ידי הפרלמנט הקנדי רק שלוש שנים מאוחר יותר, ונכנס לתוקף ב-1 באפריל 2013.

בשנים 2010, 2011 ו-2012 היקף הסחר בין שתי המדינות נאמד על כבין 200 מיליון לכ-250 מיליון דולר.

בשנת 2008, קנדה ופנמה חתמו על הסכם הובלה אווירית. הסכם זה הכניס מסגרת חדשה ומודרנית לשירותי אוויר מתוזמנים בין קנדה לפנמה. ההסכם הוביל להגדלת התיירות בין שתי המדינות.

==יחסים דיפלומטים==
קנדה מחזיקה בשגרירות בפנמה סיטי. מאידך, פנמה מחזיקה בשגרירות באוטווה וקונסוליות במונטריאול, טורונטו וונקובר.

==ראו גם==
*יחסי ג'מייקה-קנדה

==קישורים חיצוניים==
* [https://web.archive.org/web/20090125195048/http://geo.international.gc.ca/cip-pic/geo/panama-en.aspx Canadian Ministry of Foreign Affairs and International Trade about relations with Panama]
* [http://www.canadainternational.gc.ca/panama/ Canadian embassy in Panama City]
* [http://www.embassyofpanama.ca/ Panamean embassy in Ottawa]

==הערות שוליים==
Gboard

Gboard (בתרגום חופשי: מקלדת G) היא מקלדת וירטואלית שפותחה על ידי חברת גוגל. בעבר, האפליקציה נקראה "Google keyboard" והייתה זמינה למשתמשי אנדרואיד בלבד. בשנת 2016 הושקה גם למערכות iOS ועברה עדכון משמעותי עבור משתמשי אנדרואיד.

המקלדת משלבת את שירותי חיפוש גוגל ומאפשרת שיתוף קובצי GIF ואימוג'ים. היא כוללת בנוסף מנוע הקלדה המציע את המילה הבאה במשפט בהתאם להקשר. כיום האפליקציה זמינה לכמאה שפות, כולל עברית בה קיימת גם אופציה לנקד את האותיות.

== היסטוריה ==
Gboard הושקה לראשונה למשתמשי iOS בחודש מאי 2016. לאחר חצי שנה, בדצמבר 2016, הושקה למשתמשי Android כעדכון עבור אפליקציית Google Keyboard שכבר הייתה קיימת.

בחודש אוגוסט 2016, נוספו השפות צרפתית, גרמנית, איטלקית, פורטוגזית וספרדית אל מנוע החיפוש. באותו החודש, התאפשרה שליחת קבצי GIF. בחודש יולי באותה שנה, נוספה אפשרות של הוספת תמונה כרקע של המקלדת. בחודש פברואר 2017 נוספו השפות קרואטית, צ'כית, דנית, הולנדית, פינית, יוונית, פולנית, רומנית, שוודית, קטלאנית, הונגרית, רוסית ו-טורקית ובנוסף, המקלדת החלה לתמוך בהקלטות קוליות. באפריל 2017, חברת גוגל הוסיפה כ-11 שפות חדשות.

בחודש יוני 2017, נוספה אופציה לאפליקציה המאפשרת חיזוי ביטויים שלמים במקום מילים בודדות עבור משתמשי אנדרואיד. עבור משתמשי iOS הפונקציה צפויה להגיע במועד מאוחר יותר.

==קישורים חיצוניים==

== הערות שוליים ==

קטגוריה:גוגל: תוכנה
קטגוריה:מקלדת המחשב
קטגוריה:תוכנות שהושקו ב-2016
גלזוב

גלזוב (ברוסית: Глазов; באודמורטית: Глаз, Глазкар) היא עיר ברפובליקת אודמורטיה ברוסיה.

==היסטוריה==
גלזוב מוזכרת לראשונה במקור מ-1678. היישוב הוקם ככל הנראה על ידי אודמורטים מכפר סמוך.

בצווה של יקטרינה השנייה, קיסרית רוסיה מ-1780 גלזוב קיבלה מעמד של עיר. ב-1793 במרכז העיר הוקמה קתדרלה מאבן. בין 1796–1818 בראשות עיריית גלזוב עמד פיוטר פיודורוביץ צ'ייקובסקי, סבו של המלחין הנודע פיוטר איליץ' צ'ייקובסקי, בתקופת כהונתו הוקמו בניין העירייה ובית החולים.

בזמן מלחמת העולם הראשונה בעיר פעלו שני בתי חולים אשר טיפלו בפצועי המלחמה. לאחר מהפכת אוקטובר בסביבות העיר התנהלו מרידות כנגד השלטון הבולשביקי, אך הן דוכאו על ידי הצבא האדום. ב-2 ביוני 1919 העיר נכבשה על ידי צבאו של אלכסנדר קולצ'ק, אך כחודש לאחר מכן העיר חזרה לשלטונה של ברית המועצות.

==אוכלוסייה==
אוכלוסיית גלזוב לפי שנים:
{| class="wikitable"
| ||שנה || מספר תושבים
|-
|1 || 1752 || 257
|-
|2 || 1897 || 3,500
|-
|3 || 1939 || 16,500
|-
|4 || 1959 || 59,012
|-
|5 || 1989 || 104,072
|-
|6 || 2000 || 106,300
|-
|7 || 2010 || 95,854
|-
|8 || 2017 || 93,628
|}

==קישורים חיצוניים==

* 
* 

קטגוריה:אודמורטיה: ערים
קינג ארתור: אגדת החרב

קינג ארתור: אגדת החרב (או בקיצור: קינג ארתור; באנגלית: King Arthur: Legend of the Sword) הוא סרט הרפתקאות-פנטזיה משנת 2017 שביים גאי ריצ'י וכתב יחד עם ג'ובי הארולד וליונל ויגרם, בהשראת אגדות המלך ארתור. בסרט מככב צ'ארלי האנם בתפקיד המלך ארתור, ומשתתפים בו ג'וד לאו, אסטריד ברג'ס-פריסבי, דג'ימון הונסו, איידן גילן ואריק באנה בתפקידי משנה.

הקרנת הבכורה של הסרט התרחשה בתיאטרון הסיני ב-8 במאי 2017; בהמשך אותו החודש הסרט הופץ ברחבי ארצות הברית ובריטניה. הסרט הכניס 148 מיליון דולר ברחבי העולם, לעומת תקציב הפקה של 175 מיליון דולר. הסרט ספג ביקורות קשות מצד מבקרי הקולנוע ש"מזהירים את הקהל להתרחק".

==שחקנים ודמויות==
{| class="wikitable" Class="wikitable" style="font-size:90%; line-height:1.2"
! שם השחקן/ית
! שם הדמות
! אודות הדמות
|-
| צ'ארלי האנם || המלך ארתור ||
|-
| אסטריד ברג'ס פריסבי || || מכשפה
|-
| דג'ימון הונסו || סר בדיוור ||
|-
| איידן גילן || גוספאט ביל ||
|-
| ג'וד לאו || וורטיגרן || אחיו של אותר
|-
| אריק באנה || אותר פנדרגון || אביו של ארתור
|-
| קינגסלי בן-אדיר || סר טריסטן ||
|-
| קרייג מקגינלאי || פרסיבל ||
|-
| טום וו || סר ג'ורג' ||
|-
| ניל מסקל || ||
|-
| פרדי פוקס || רוביו ||
|-
| אנאבל ווליס || מגי ||
|-
| בלו לנדאו || בלו ||
|-
| מייקל פרסברנדט || ||
|-
| פופי דלווין || איגריין || אמו של ארתור, אשתו של אותר
|-
| ג'אקי איינסליי || גבירת האגם ||
|-
| רוב קנייטון || מורדרד ||
|-
| קייטי מקגראת' || אלסה ||
|-
|}

==קישורים חיצוניים==

* 
* 

==הערות שוליים==

קטגוריה:סרטי 2017
קטגוריה:סרטים באנגלית
קטגוריה:סרטי הרפתקאות
קטגוריה:סרטי פנטזיה
קטגוריה:סרטים אוסטרליים
קטגוריה:סרטים אמריקאיים
קטגוריה:סרטים בריטיים
קטגוריה:סרטים מבוססי אגדות המלך ארתור
זאב אברמוביץ (ראשון לציון)

זאב אברמוביץ (אברמאוויטץ) (1843 – 3 בינואר 1911) היה מאנשי העלייה הראשונה, ממייסדי המושבה ראשון לציון ואיכר במושבה.

==ביוגרפיה ==
250px
זאב אברמוביץ נולד ב-1843 בקובנה שבאימפריה הרוסית (כיום בליטא) לאברהם וציפורה אברמוביץ. בבגרותו הקים מפעל סריגה ועסק במסחר. ב-1882 עלה ארצה, במסגרת העלייה הראשונה, והצטרף לוועד חלוצי יסוד המעלה בראשות זלמן דוד ליבונטין. במסגרת ועד זה היה שותף להקמת המושבה ראשון לציון והקים בה את ביתו ברחוב רוטשילד 6. בחלקה החקלאית שהוקצתה לו<ref></ref> שתל גפנים ועבד ככורם ואף הקים יקב במרתף ביתו.

כבר מייסוד המושבה היה אברמוביץ פעיל ציבור ביישוב ובין השאר מילא את התפקידים הבאים:
* חבר הוועד השני שנבחר בשנת התרמ"ג, 1883
* חבר הוועד בשנת התר"ס, 1902
* גזבר הוועד

ב-1883 היה בין החותמים על מכתב הפניה לברון רוטשילד שתיאר את מצבם הקשה של המתיישבים וביקש את עזרתו.

ב-1911 הקימה משפחת אברמוביץ את הקליניקה שהייתה מבנה בן 2 קומות במרכז העיר. בקומה ראשונה היו חנויות ובקומה השנייה הייתה מרפאה. לאחר שיקום המבנה שוכנו בו תצוגת "בראשית" ומשרדי המוזיאון.

== הדגל ==
בראשון לציון הוכן, לראשונה, הדגל העברי הראשון (דגל כחול לבן עם מגן דוד). קיימות מספר גרסאות היכן הוכן דגל זה ואחת מהן היא שהוא הוכן בביתו של זאב אברמוביץ על גבי הטלית הפרטית שלו.

== משפחתו ==
250px
אברמוביץ נישא לחיה שרה פרלמן והזוג עבר לגור בעיר פטרסבורג שברוסיה שם נולדו חמשת ילדיהם: שמעון (1863), פאני (1864), אליעזר (1873) אברהם (1876), מרים (1877). אברמוביץ נפטר ב-1911 והובא למנוחות בבית הקברות הישן של ראשון לציון. אשתו נפטרה ב-1918 ונקברה אף היא באותו בית קברות.
* בתו פאני נישאה למנשה מאירוביץ ולאחר פטירתה ב-1893 נישא מנשה לאחותה מרים.
* ילדיו שמעון ואליעזר עיברתו את שמם ל"בן זאב"

== קישורים חיצוניים ==

* [http://www.gen-mus.co.il/person/?id=557 זאב אברמוביץ] באתר "אלבום משפחות - מוזיאון ראשון לציון"
* [https://web.archive.org/web/20170623054420/http://www.rishonlezion-museum.org.il/site/בית-אברמוביץ/ בית אברמוביץ] במוזיאון ראשון לציון
* [http://www.ybz.org.il/?CategoryID=293&ArticleID=277 משפחת בן זאב] באתר יד בן-צבי
* [https://web.archive.org/web/20180319151508/http://www.rishonlezion.muni.il/odot/skira_historit/moshava_1882-1922/Pages/hameyasdim.aspx "זאב אברמוביץ" בין "המייסדים"] באתר עיריית ראשון לציון

== הערות שוליים ==

קטגוריה:ציונים ילידי המאה ה-19: אנשי היישוב
קטגוריה:אנשי העלייה הראשונה
קטגוריה:אנשי ביל"ו
קטגוריה:ראשון לציון: מייסדים
קטגוריה:ראשי ועד מושבת ראשון לציון
קטגוריה:אישים הקבורים בבית הקברות גני אסתר בראשון לציון
קטגוריה:חברי ועד חלוצי יסוד המעלה
קטגוריה:ארץ-ישראלים שנולדו ב-1843
קטגוריה:ארץ-ישראלים שנפטרו ב-1911
מוסטפא קמר

מוסטפא קמר (נולד בשם מוסטפא אחמד קמר; בערבית: مصطفى أحمد قمر; נולד ב-22 בספטמבר 1966; נהגה בלהג המצרי מוסטפא אַמַר) הוא מוזיקאי ושחקן מצרי.

== ביוגרפיה ==
מוסטפא קמר נולד באלכסנדריה, מצרים ב-22 בספטמבר 1966. הוא אהב מוזיקה מאז שהיה ילד קטן, ונהג לנגן במנדולינה בבית הספר. יום אחד קנה לו אביו גיטרה מספן ספרדי, אשר למד לנגן בה. הוא ניגן בגיטרה ובפסנתר במכללה באלכסנדריה למוזיקה, הנקראת הקונסרבטוריון.

קמר התקבל לאוניברסיטת אלכסנדריה ללימודים. באוניברסיטה, הוא הביע את כישרונו בשירה ובהלחנה מוזיקלית. הוא נשאר באוניברסיטה עד גיל 28 כיוון שהיה עסוק בעבודה על שירים. באוניברסיטה הוא פגש את סאמח אל-אגמי שכתב את רוב שיריו של קמר, ואת ח'אלד עבד אלעטף שהפך למנהלו של קמר.

מוסטפא קמר נשוי לג'אדה קמר, ולזוג שני בנים, איאד וטייאם. איאד נולד בשנת 1993, וטייאם בשנת 1996.

== קריירה ==
השיר הראשון של קמר היה "Wala Yabou Khad Gameel", הוציא לאור אלבום קולקטיבי. בשנת 1990 הוציא את אלבום הסולו הראשון שלו, "Wassaf". בשנת 1992–1993, הוא הוציא אלבום שני, "Layaleki", אשר זכה להצלחה במכירות. קמר שיתף פעולה עם השחקנית נילי ("פאפא נואל"), ובשנת 1993 הוא הוציא את האלבום השלישי שלו, "skeet el 3ash2een". ב-1995, הוציא אלבום נוסף, "Eftekerny", ואלבומים רבים נוספים, אשר יצאו לאור בין השנים 1996–2014, ביניהם Tal Al-Leil, Hayaty, Rohy Feek, Enssa, Lessa Habayeb, Mawlaya Sobhanak ו-Ana Metamen.

בנוסף לכתיבת המוזיקה שלו, הוא הלחין לזמרים ערביים אחרים, כגון אהאב תופיק ועלי אל הגר.

== דיסקוגרפיה ==
* (Wassaf (1990
* (Layaliki (1993
* (Seket Al-Ashe'en (1994
* (Eftekerney (1995
* (Ela Man Yehomo Al-Amr (1996
* (Tal Al-Leil (1997
* (Nar El-Hob (1998
* (Enaek Wahshaney (1999
* (Aisheen (2000 <small>(עם הג'יפסי קינגס)</small>
* (Hayaty (2001
* (Monaya (2002
* (Rohy Feek (2003
* (Bahebak Wana Kama (2003
* (Enssa (2004
* (Lessa Habayeb (2006
* (Heya (2010
* (Mawlaya Sobhanak (2013
* (Ana Metamen (2014

== פילמוגרפיה ==
* (Al Batal (1997
* (Al Hob Al Awal (2000
* (As'hab Walla Business (2001
* (Alb Garee (2002
* (Bahebbak Wana Kaman (2003
* (Hobbak Nar (2004
* (Hareem Kareem (2005
* (Esabet Al-Doctor Omar (2007
* (Mafeesh Faida (2008
* (Gowa El Le'ba (2012
* (Fen Alby (2017

== קישורים חיצוניים ==

* 

*

קטגוריה:אלכסנדריה: אישים
קטגוריה:זמרים מצרים
קטגוריה:מצרים שנולדו ב-1966
יחסי אורוגוואי–איטליה

יחסי אורוגוואי–איטליה הם היחסים הרשמיים שבין הרפובליקה המזרחית של אורוגוואי לבין הרפובליקה האיטלקית.

לאיטליה שגרירות במונטווידאו, ו-3 קונסוליות של כבוד (בקולוניה דל סקרמנטו, מונטווידאו ופייסנדי). לאורוגוואי שגרירות ברומא, ו-4 קונסוליות של כבוד (בבולוניה, ג'נובה, ליבורנו וונציה).

== היסטוריה ==
ליחסים הדיפלומטיים שבין שתי המדינות היסטוריה ארוכה, עוד לפני איחוד איטליה, כשלממלכת סרדיניה היה נציג במונטווידאו משנת 1834.

איטליה מילאה תפקיד חשוב בהיסטוריה של אורוגוואי במשך מאות בשנים: המתיישב הראשון במונטווידאו, חואן בורגס (למעשה ג'ובאני בורגזה) הגיע מאיטליה. אלפי מהגרים מאיטליה הגיעו לאורוגוואי במחצית השנייה של המאה ה-19 ובעשורים הראשונים של המאה ה-20.

במהלך העשורים האחרונים מתרחש גל הגירה הפוך: כיוון שלאלפי אזרחי אורוגוואי יש דרכון איטלקי, רבים החליטו להגר לאיטליה בחיפוש אחר הזדמנויות. 

שתי המדינות הן חברות מלאות של האיחוד הלטיני ושל ארגון האומות המאוחדות. לאיטליה לשכת מסחר מרכזית במונטווידאו.

== ביקורים רשמיים ==
היחסים האיתנים שבין שתי המדינות מתחזקים עוד יותר במהלך ביקורים רשמיים. ב-1 במרץ 1985, כאשר חוליו מריה סנגויטי נכנס לתפקידו, נכח בטקס ראש ממשלת איטליה בטינו קרקסי.

במאי 2013 נשיא אורוגוואי חוסה מוחיקה ערך ביקור רשמי באיטליה.

== ראו גם ==
* יחסי אורוגוואי–ישראל
* יחסי איטליה–ישראל
* יחסי אורוגוואי-ארצות הברית

== קישורים חיצוניים ==

* [http://www.ambmontevideo.esteri.it/Ambasciata_Montevideo/it/ שגרירות איטליה במונטווידאו]

== הערות שוליים ==
לין דן

לין דן (בסינית: 林丹; נולד ב-14 באוקטובר 1983) הוא שחקן בדמינטון סיני. פעמים ברציפות אלוף אולימפי (בייג'ינג 2008 ולונדון 2012), 5 פעמים אלוף העולם (2006, 2007, 2009, 2011 ו-2013) ופעמיים סגן אלוף עולם (2005 ו-2017). בגיל 28 הוא זכה בכל 9 הטורנירים החשובים בעולם. השחקן הראשון והיחיד שזכה להישג זה, עד כה (2018). במהלך הקריירה שלו הוא זכה ב-64 תארים והגיע למשחק הגמר ב-22 טורנירים. נחשב לגדול שחקני הבדמינטון. 

לין משחק ביד שמאל. מאזן המשחקים שלו עומד על 617 ניצחונות ו-93 הפסדים (86.9%). הונו מוערך בכ-32.5 מיליון דולר.

== חייו האישיים ==
לין נשוי לשיה שינגפאנג (Xie Xingfang), סגנית אלופה אולמפית (בייג'ינג 2008) ופעמיים ברציפות אלופת עולם (2005 ו-2006) בבדמינטון ליחידות. לזוג נולד בן ב-5 בנובמבר 2016.

==קישורים חיצוניים==

* 

קטגוריה:אלופים אולימפיים סינים
קטגוריה:משתתפי אולימפיאדת אתונה (2004)
קטגוריה:משתתפי אולימפיאדת בייג'ינג (2008)
קטגוריה:שחקני בדמינטון באולימפיאדת ריו דה ז'ניירו (2016)
קטגוריה:שחקני בדמינטון באולימפיאדת לונדון (2012)
קטגוריה:סינים שנולדו ב-1983
אולימפיאס (בת הורדוס)

אולימפיאס הייתה בתם של הורדוס מלך יהודה ואשתו הרביעית, מלתקי השומרונית.

החוקר ניקוס קוקינוס הציע את האפשרות כי אולימפיאס נקראה בשם העיר אולימפיה, מתוך הנחה ששם נולדה, בזמן שאביה ביקר בעיר כשליווה את הקיסר אוגוסטוס בשנת 20/21 לפנה"ס. קוקינוס שקל גם את האפשרות שאולימפיאס נקראה כך לרגל חידוש המשחקים האולימפיים בחסותו, בשנת 16 לפנה"ס.

לאולימפיאס היו שני אחים: ארכלאוס האתנארך והורדוס אנטיפס הטטרארך. היא נישאה לבן דודה יוסף, אחיו של הורדוס אביה. בתם, מרים, הייתה אשתו הראשונה של הורדוס, מלך כלקיס, ולהם היה בן, אריסטובולוס.

==הערות שוליים==

קטגוריה:נשים בעת העתיקה
קטגוריה:בית הורדוס
קטגוריה:יהודים ממוצא אדומי
קטגוריה:נשים במאה ה-1 לפנה"ס
אמבלין אנטרטיינמנט

אמבלין אנטרטיינמנט (באנגלית: Amblin Entertainment, נוסדה כאמבלין פרודקשן (Amblin Productions)) היא חברה אמריקאית להפקת סרטי קולנוע ותוכניות טלוויזיה שנוסדה על ידי הבמאי והמפיק סטיבן ספילברג, ומפיקי הסרטים קתלין קנדי ופרנק מרשל ב-1980. מטה החברה נמצא באולפני יוניברסל שביוניברסל סיטי, קליפורניה.

==פילמוגרפיה נבחרת==
===קולנוע===

===טלוויזיה===

==קישורים חיצוניים==
* 

קטגוריה:חברות אמריקאיות להפקת סרטים
קטגוריה:דרום קליפורניה: קולנוע
חמישים גוונים של אופל (סרט)

חמישים גוונים של אופל (באנגלית: Fifty Shades Darker) הוא סרט אמריקאי ארוטי מסוגת דרמה רומנטית שבוים על ידי ג'יימס פוליי. הסרט מבוסס על הספר השני בטרילוגיית "חמישים גוונים של אפור". הסרט הראשון יצא ב-2015 והסרט השלישי והאחרון בטרילוגיה נקרא "חמישים גוונים של שחרור" ויצא ב-2018.

==תקציר העלילה==
אנה החלה לעבוד במשרד פרסום עצמאי של ג'ק הייד, אשר שלוש העוזרות הקודמות שלו עזבו בתקופה של שנה וחצי. היא פוגשת בכריסטיאן בתערוכה של חבר משותף והוא מסכים לזוגיות ללא תנאי החוזה רק שתחזור אליו. אנה מבחינה שעוקבת אחריה אישה ברחוב ולאחר מכן כריסטיאן מתוודה שהיא אחת מבנות הזוג הקודמות שלו אשר רצתה יותר ממה שהתחייב לה בחוזה. לאחר סיום העסקה בינה לבין כריסטיאן היא נישאה לגבר אחר שמת ולאחר מותו היא חוותה התמוטטות עצבים והחלה לעקוב אחרי אנה וכריסטיאן.

כריסטיאן לוקח את אנה לסלון טיפוח של אלנה לינקולן, חברתה של אמו, אשר הכירה לו את עולם ה-BDSM ולאחר שאנה מגלה כי הם שותפים עסקיים היא כועסת. אנה ממשיכה לגלות פרטים על עברו של כריסטיאן. מנהלה של אנה מטריד אותה וכריסטיאן דואג לפיטוריו. כריסטיאן מציע לאנה לעבור לגור איתו והיא מסכימה. האקסית של כריסטיאן משחיתה לאנה את הרכב ומאיימת עליה באקדח אך כריסטיאן מצליח להשתלט עליה ולהציל את אנה. לאחר שאנה מגלה על הסיוטים של כריסטיאן ועל אמו שהייתה זונה מכורה לסמים היא שוקלת מחדש את הצעת המעבר לגור איתו. כריסטיאן עובר תאונה במהלך טיסה בהליקופטר הפרטי שלו ולאחר חיפוש נרחב הוא מגיע הביתה בריא ואנה מסכימה לגור איתו.

בסוף הסרט, במהלך חגיגות יום ההולדת של כריסטיאן אנה ואלנה רבות וכריסטיאן מנתק כל קשר עם אלנה. בסוף הערב כריסטיאן מציע לאנה נישואין .

בסרט הבא, "חמישים גוונים של שחרור", הם מתחתנים.

==הדמויות==
* דקוטה ג'ונסון בתור אנסטסיה "אנה" סטיל.
* ג'יימי דורנן בתור כריסטיאן גריי.
* אלואיז ממפורד בתור קתרין קבאנה.
* לוק גריימס בתור אליוט גריי.
* ריטה אורה בתור מיה גריי.
* ויקטור ראסוק בתור חוזה רודריגז.
* אריק ג'ונסון בתור ג'ק הייד.
* קים בייסינגר בתור אלנה לינקולן.
* מרשה גיי הארדן גרייס טרוליאן גריי, אמו המאמצת של כריסטיאן.

==קישורים חיצוניים==
* 

קטגוריה:סרטי 2017
קטגוריה:סרטים אמריקאיים מבוססי ספרים
קטגוריה:סרטי המשך אמריקאיים
קטגוריה:BDSM בקולנוע
קטגוריה:סרטים באנגלית
קטגוריה:סרטי אולפני יוניברסל
קטגוריה:זוכי פרס פטל הזהב: סרטים
שלומציון (בת הורדוס)

שלומציון (Salampsio; נולדה בשנת 33 לפנה"ס) הייתה בתו הבכירה של הורדוס מלך יהודה מאשתו השנייה, מרים החשמונאית.

לשלומציון היו מאמה שלושה אחים, אלכסנדר, אריסטובולוס (שהוצאו להורג על ידי אביהם), ואח נוסף שהתחנך ברומא ונפטר שם, ואחות, קיפרוס.

הורדוס אירס את שלומציון לאחיו, פירורא, לאחר שאשתו נפטרה, אולם פירורא התחמק מנישואין אלה כי התאהב בשפחתו, והורדוס השיא אותה לפצאל, בנו של פצאל, אחיו.

לשלומציון ופצאל היו חמישה ילדים: אנטיפטרוס, אלכסנדר, הורדוס, אלכסנדרה וקיפרוס. אלכסנדרה נישאה לטימיוס איש קיפרוס, שמוצאו ממשפחה מיוחסת. היא נפטרה ללא ילדים. קיפרוס נישאה לאגריפס הראשון ולהם היו ארבעה ילדים: אגריפס השני, ברניקי, מרים ודרוסילה.

==הערות שוליים==

קטגוריה:בית הורדוס
טאראס מיכאליק

טאראס וולודימירוביץ' מיכאליק (באוקראינית: Тара́с Володи́мирович Миха́лик; נולד ב-28 באוקטובר 1983 בעיירה לוביישוב שבמחוז ווהלין) הוא כדורגלן עבר אוקראיני ששיחק בעמדות הקשר אחורי. לאחר פרישה ממשחק פעיל פנה לקריירת אימון. נכון ל-2023 מאמן את קבוצת נוער של המועדון ווהלין לוצק.

== קריירה ==
מיכאליק החל את קריירת הכדורגל שלו במועדון הכדורגל צסק"א קייב בגיל 17. את משחקו הראשון במדי הקבוצה שיחק באביב 2002. עד לעונת 2004/2005 שותף במשחקי הליגה בעיקר כשחקן מחליף. בתחילת העונה המדוברת הפך לשחן קבוע בהרכב צסק"א. בקיץ 2005 הושאל לקבוצת הוברלה אוז'הורוד ששיחקה אז בליגת העל של אוקראינה. באחד ממשחקי העונה שיחק מול קבוצת הצמרת של הליגה - דינמו קייב. במהלך המשחק הוא הרשים את מאמני דינמו וקיבל הצעה לעבור לשורותיה. באביב 2006 הוא חתם על חוזה ל-5 שנים בדינמו קייב. מיכאליק שיחק בשורות דינמו עד יוני 2013. הוא זכה עם הקבוצה בשתי אליפויות ובשני גביעי המדינה.

ב-18 ביוני 2013 חתם בקבוצה הרוסית לוקומוטיב מוסקבה ושיחק בה במשך 6 עונות, במהלכן זכה ב-3 גביעי רוסיה ובאליפות אחת.
בקיץ 2019 עזב את לוקומוטיב ועבר לשחק בקבוצה האוקראינית ווהלין לוצק. באוגוסט 2020 הודיע על פרישה ממשחק פעיל.

==נבחרת==
מיכאליק זומן לנבחרת הצעירה של אוקראינה בשנת 2004. הוא שיחק 10 משחקים בשורות הנבחרת. בשנת 2006 היה בסגל הנבחרת באליפות אירופה לנבחרות צעירות. שותף בכל חמשת משחקיה של הנבחרת בטורניר וזכה עמה במדליית הכסף.

בנבחרת הלאומית של אוקראינה משחק מיכאליק מאז אוגוסט 2006. משחקו הראשון במדי הנבחרת היה משחק ידידות מול . מיכאליק היה בסגל נבחרת אוקראינה ליורו 2012. הוא השתתף בשניים מתוך שלושת משחקי הנבחרת בתחרות. מאז הטורניר לא זומן יותר לנבחרת.

==אימון==
בינואר 2021 החל לאמן את קבוצת המילואים של המועדון ווהלין לוצק.
==תארים==
* מקום שני באליפות אירופה בכדורגל עד גיל 21: 2006
* אליפות אוקראינה: 2007, 2009
* אליפות רוסיה: 2018
* הגביע האוקראיני: 2006, 2007
* הגביע הרוסי: 2015, 2017, 2019

==קישורים חיצוניים==

קטגוריה:קשרי כדורגל אוקראינים
קטגוריה:כדורגלני דינמו קייב
קטגוריה:כדורגלני צסק"א קייב
קטגוריה:כדורגלני הוברלה אוז'הורוד
קטגוריה:כדורגלני לוקומוטיב מוסקבה
קטגוריה:כדורגלני ווהלין לוצק
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני יורו 2012
קטגוריה:אוקראינים שנולדו ב-1983
Fresh Out the Oven

Fresh Out the Oven הוא שיר של הזמרת והשחקנית ג'ניפר לופז בשיתוף הראפר פיטבול. השיר היה אמור לצאת כסינגל שיווקי מתוך אלבומה השביעי ?Love, אך לופז החליטה שלא להכניס אותו בסוף כי חשבה שהוא לא מתאים לסוג המוזיקה שאיתו עבדה באותה תקופה.

השיר הופץ לראשונה באינטרנט ב-7 באוקטובר 2009 על ידי אפיק רקורדס. הווידאו קליפ לשיר בוים על ידי יונס אוקרלונד וכולל סצנות של לופז שוכבת על מיטה, מטפסת במדרגות וכולי. השיר אמנם לא זכה להצלחה בעולם, אך הגיע למקום הראשון במצעד שירי הדאנס קלאב בארצות הברית.

== רקע ==
בטקס ה-VMA של 2009 אמר פיטבול כי הוא הקליט שיר עם לופז אשר ייצא כסינגל הראשון מתוך אלבומה השביעי ושהוא ייקרא "Lola" אך בסוף השיר יצא כסינגל באזז והוא לא נכנס לאלבום, ושמו של השיר השתנה ל-"Fresh Out the Oven".

השיר הוא שיר אלקטרו-R&B והוא נכתב על ידי אמנדה גוסט, לופז עצמה, ארמנדו פרז ופארל ויליאמס והופק על ידי הנפטונז.

== מוזיקה ומילים ==
השיר הוא שיר מיד טמפו מסוג אלקטרו-R&B שאורכו 3:35 דקות. הוא נכתב על ידי לופז עצמה אמנדה גוסט, פיטבול ופארל ויליאמס שגם הפיק את השיר עם צוות ההפקה שלו "הנפטונז". אף על פי ששם השיר באנגלית השיר מכיל בתוכו גם משפטים בספרדית.

בריאיון במרץ 2010 אמרה לופז על השיר: ראש חברת התקליטים שלי אמנדה אהבה את השיר הזה והיא אמרה שהשיר הזה חייב ללכת אליי, היא נתנה לי לשמוע את השיר ואמרתי לה: "את יודעת מה אני אוהבת את השיר אבל אני לא בטוחה שאני יכניס אותו לאלבום שלי" והיא אמרה לי שלא משנה אם אני אכניס את זה או לא אני חייבת להקליט את השיר הזה".

== מיקומי שיא ==

== קישורים חיצוניים ==

==הערות שוליים==

קטגוריה:שירי 2009
קטגוריה:שירי ג'ניפר לופז
קטגוריה:שירי פיטבול
קטגוריה:שירים באנגלית
קטגוריה:שירים שנכתבו על ידי אמנדה גוסט
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי פארל ויליאמס
קטגוריה:וידאו קליפים שבוימו על ידי יונס אוקרלונד
אלעד שמחיוף

אלעד שמחיוף (נולד ב־27 במאי 1985) הוא עיתונאי ישראלי המשמש כשליח חברת החדשות לאירופה. זוכה פרס בני ברית לעיתונות (2024)<ref name=":0" />.

==ביוגרפיה==
שמחיוף נולד, גדל והתחנך ברמת השרון. בן לאב ממוצא בוכרי ואם ממוצא רומני. הוא צאצא של מלאבוי שמחיוף. בנעוריו שיחק בקבוצת הכדורסל של רמת השרון. בצבא שירת בגלי צה"ל.

לאחר שירותו הצבאי, במהלך מלחמת לבנון השנייה בשנת 2006 הצטרף לחברת החדשות של ערוץ 2. הוא שימש כאחראי על הכתוביות הרצות בתחתית המסך, עורך מבזקי הבוקר, עורך כלכלי ועורך משנה במהדורת החדשות המרכזית. בשנת 2007 מונה כמגיש מבזקי חדשות. בנוסף הגיש את פינת הנדל"ן ב"תוכנית חיסכון", והיה לכתב כלכלי בחדשות 2.

בשנת 2013 מונה לשליח חברת החדשות באירופה, והחליף את קודמו ליאור פרידמן. לפיכך העתיק את מגוריו לשם והוא מתגורר בלונדון.

בפברואר 2021 החל להגיש את הפודקאסט "אחד ביום", עם כתבי חברת החדשות. בעבודתו הוא מסקר את האנטישמיות באירופה, ואת השינויים לרעה שחלו בעקבות מלחמת חרבות ברזל.

ב-2024 זכה בפרס העיתונות מטעם ארגון "בני ברית", על "סיקור מעמיק על האנטישמיות הגואה מאז 7 באוקטובר והפודקאסט 'אחד ביום'"<ref name=":0" />.

שמחיוף נשוי לנעמה ואב לשתי בנות ובן. הוא מתגורר בלונדון.

==קישורים חיצוניים==

* [https://www.mako.co.il/news-team/Editor-3648602ac311711004.htm הכתבות של אלעד שמחיוף] ב-N12

==הערות שוליים==

קטגוריה:חיילי גלי צה"ל
קטגוריה:סגל חברת החדשות
קטגוריה:עיתונאים ישראלים
קטגוריה:שליחי כלי תקשורת ישראליים לאירופה
קטגוריה:כתבים כלכליים ישראלים
קטגוריה:מגישי פודקאסטים ישראלים
קטגוריה:בוגרי תיכון אלון (רמת השרון)
קטגוריה:ישראלים שנולדו ב-1985
חמישים גוונים של שחרור (סרט)

חמישים גוונים של שחרור (באנגלית: Fifty Shades Freed) הוא סרט ארוטי אמריקאי מסוגת דרמה רומנטית שבוים על ידי ג'יימס פוליי. הסרט מבוסס על הספר השלישי והאחרון בטרילוגיית חמישים גוונים של אפור. הסרטים הקודמים: "חמישים גוונים של אפור" (2015) ו"חמישים גוונים של אופל" (2017), זכו להצלחה רבה. הסרט יצא ב-9 בפברואר 2018.

==תקציר העלילה==
הסרט מספר על המשך יחסיהם ועל חתונתם של אנה וכריסטיאן, וכן על ג'ק הייד, הבוס הקודם של אנה הרוצה לנקום בשניים, כאשר בסרט הקודם ניסה להתקרב אל אנה עד שהטריד אותה ופוטר על ידי כריסטיאן.

במהלך הסרט מגלה אנה שהיא בהריון. היא מספרת לכריסטיאן והוא זועם, בטענתו להרס אורח החיים הנהנתני שצפה לו ולאנה כזוג חופשי לפחות בשנים הקרובות. הוא יוצא מהבית ומשתכר עם אלינה, חברת משפחתו המאמצת והאישה עמה שכב בעבר, שאף עזרה לו להתפתח מינית וללמוד על מהלכים מיניים. אנה מגלה שנפגש עם אלינה וחושבת שהוא בוגד בה. כשכריסטיאן חוזר הביתה אנה מתעמתת עימו בעוד הוא מסביר שנפגש עם אלינה כי לא ידע איך להתמודד וכן שלא שכב עימה, אבל אנה עודנה זועמת על כך שהוא נפגש דווקא עם אלינה במקום להתמודד עם ההריון ביחד איתה. תוך כך מתוודה כריסטיאן בפניה שאינו מוכן להיות אבא, ואנה אומרת שאינה מוכנה לעבור הפלה ושתגדל את התינוק איתו או בלעדיו.

במהלך טיסת עסקים של כריסטיאן, ג'ק חוטף את אחותו של כריסטיאן ממשפחתו המאמצת, מיה, תוך שהוא דורש כופר מאנה. אנה מצליחה לשחרר כסף רב מהבנק באישורו של כריסטיאן אך מבלי לספר לו את הסיבה, ומגיעה למקום החטיפה. אנה מצליחה לירות בג'ייק ולהציל את מיה. בסוף הסרט נראה כיצד השניים מגדלים יחד את התינוק, טדי, בעוד אנה בהריון נוסף.

==הדמויות==
* דקוטה ג'ונסון בתור אנסטסיה "אנה" סטיל.
* ג'יימי דורנן בתור כריסטיאן גריי.
* קים בייסינגר בתור אלנה לינקולן.
* אריק ג'ונסון בתור ג'ק הייד.
* מקס מרטיני בתור ג'ייסון טיילור.
* ברנט דוהרטי בתור לוק סויר.
* אריאל קבל בתור ג'יה מטאו.
* פיי מטרסון בתור גייל ג'ונס.
* לוק גריימס בתור אליוט גריי.
* ריטה אורה בתור מיה גריי.
* מרשה גיי הארדן גרייס טרוליאן גריי, אמו המאמצת של כריסטיאן.

==קישורים חיצוניים==

* 

* 
* 
* 
* 

קטגוריה:סרטי 2018
קטגוריה:סרטי אולפני יוניברסל
קטגוריה:BDSM בקולנוע
קטגוריה:סרטים אמריקאיים מבוססי ספרים
קטגוריה:סרטים ארוטיים
קטגוריה:סרטי דרמה רומנטית
קטגוריה:סרטי המשך אמריקאיים
מוסא מוסטפא מוסא

מוסא מוסטפא מוסא (בערבית: موسى مصطفى موسى; תעתיק מדויק: מוסא מצטפא מוסא; נולד 13 באפריל 1952 בגיזה) הוא אדריכל ופוליטיקאי מצרי, יושב ראש מפלגת אל-ע'ד שהתמודד לנשיאות מצרים במסגרת בחירות 2018.

==ביוגרפיה==
מוסטפא החל את דרכו הפוליטית במסגרת אגודות הסטודנטים של מפלגת הוופד החדשה לאחר שסיים את לימודיו לתואר ראשון עבר בעצת אביו לצרפת ולמד לימודי תואר שני בבית הספר הגבוה לאדריכלות של ורסאי בסיום הלימודים חזר למצרים והחל לעשות בתחום הבניין.
ב-2005 עזב את מפלגת הוופד והצטרף לאיימן נור במפלגת אל-ע'ד ומונה לתפקיד סגן יושב ראש המפלגה, בהמשך הדיח מוסטפא את נור מרשות המפלגה לאחר שהאחרון הורשע בעברות שחיתות וב-2010 ביקש מוסטפא לרוץ במסגרת הבחירות לפרלמנט אך הפסיד לנור את מקומו כנציג מחוז גיזה.
במהלך מערכת הבחירות של 2014 תמך מוסטפא באופן פומבי בעבד אל-פתאח א-סיסי וב-2017 מספר חודשים לפני בחירות 2018 חזר ותמך ב-א-סיסי.
לאחר ביקורות שהותכה בו כי הוא מועמד למראית עין, טען מוסטפא כי תמך באחמד שפיק שמועמדותו נפסלה.

מוסטפא נשוי לראויה ואב ל-2 בנות אינור ומהרי ובן מוסטפא, אחיו הוא עלי מוסטפא מוסי שהיה ראש לשכת המסחר המצרית.

==קישורים חיצוניים==

* [https://news.walla.co.il/item/3131069 ברגע האחרון: א-סיסי השיג את מועמד הבובה שיובס מולו בבחירות] וואללה, גיא אלסטר 30 בינואר 2018
* [http://www.maariv.co.il/journalists/Article-620498 המתחרה שלא יזכרו] מעריב, ג'קי חוגי 3 בפברואר 2018

קטגוריה:פוליטיקאים מצרים
קטגוריה:אדריכלים מצרים
קטגוריה:מצרים שנולדו ב-1952
מסמרים

מסמרים היה כתב עת ספרותי ישראלי שיצא לאור משנת 2005 עד 2013. כתב העת נוסד על ידי נועה דנציגר ולצידה אמיר רותם, עורך וכותב, בהשראת כתב העת הבריטי "גרנטה". כל גיליון נשא כותרת (למשל "ארוטיקה", "ניסיון", "ביקור מאחורי הגדר", "ילדות") והיו בו סיפורים קצרים, תרגומים, שירה, תצלומים ואיורים. בכתב העת השתתפו הן יוצרים חדשים והן מוכרים, בהם אלונה פרנקל, רוני סומק ויורם קניוק. עלית קרפ הצטרפה לצוות העורכים של כתב העת בשנת 2007.

כתב העת ראה אור כארבע פעמים בשנה, עד לגיליון מס' 17 ("שקרים"), שיצא ביוני 2011; גיליון מס' 18 ("אגדות") יצא ביוני 2013, ואז חדל כתב העת לצאת לאור.

בשנת 2017 נערך מעין "ערב פרידה" מכתב העת, בשם "מסמר אחרון ודי", בהנחיית עלית קרפ.

==קישורים חיצוניים==
* סקירת גיליון מס' 2: 
* סקירת גיליון מס' 18: 

==הערות שוליים==

קטגוריה:ישראל: כתבי עת ספרותיים
קטגוריה:ישראל: כתבי עת לשירה
קורפוס אסיה

קורפוס אסיה (בגרמנית: Asien-Korps) הוא שמה של יחידה בצבא הקיסרות הגרמנית, אשר לחמה ככוח עזר לאימפריה העות'מאנית במהלך המערכה על סיני וארץ ישראל במלחמת העולם הראשונה.

==היסטוריה==
לאחר שהאימפריה העות'מאנית הצטרפה למלחמת העולם הראשונה בנובמבר 1914, שלחה בעלת בריתה הקיסרות הגרמנית כמה משלחות סיוע קטנות אשר כללו בעיקר יועצים ואנשי הנדסה אשר סייעו בבניית כבישים בסיני. בדצמבר 1914 נשלחה גם משלחת סיוע רפואית אשר נועדה לטפל בטיפואיד, טיפוס הבהרות, דיזנטריה וכולרה שפשו בצבא האימפריה העות'מאנית. לאחר כיבוש סרביה ניתן היה לשלוח כמויות גדולות של ציוד ותחמושת לצבא העות'מאני דרך נהר הדנובה ורכבות הבלקן. עד מהרה הוקמה יחידת "קורפוס אסיה", שכללה בעיקר קצינים ומומחים צבאיים במטרה להגביר את יעילות הצבא העות'מאני ולהכשיר אותו בשימוש בציוד שהיה חסר לו. במרץ 1916 יצא הכוח, שקיבל את שם הקוד "פאשה 1" לכיוון ארץ ישראל, שבה החל חיל המשלוח המצרי להתקדם במהירות לכיבוש הארץ. הכוח כלל גדוד חיל רגלים ופלוגת מכונות ירייה, סוללות ארטילריה, כוחות חיל הנדסה ויחידות מיוחדות להקמה ותחזוקה של מסילות ברזל. באפריל הועברה לבאר שבע פלגת האוויר ה-300 ("פאשה") של שירות האוויר הגרמני שהייתה מצוידת ב-14 מטוסי רומפלר C.IV. מאוחר יותר הוצבו מטוסים גרמניים גם באל עריש ובביר אל עבד, אולם בעקבות התבוסה העות'מאנית במערכה על תעלת סואץ ובקרב רומני צומצמה פעילותם לבאר שבע ורמאללה בלבד.

ב-מרץ 1917 בעקבות כיבוש בגדאד בידי הצבא הבריטי, החליטו הגרמנים לתגבר את קורפוס אסיה. באוגוסט יצאה לדרכה משלחת שנייה שקיבלה את שם הקוד "פאשה 2". קורפוס אסיה היה כפוף לקבוצת ארמיות ילדרים של הצבא העות'מאני, אשר מפקדיה היו גרמנים גם כן. לאחר כיבוש ירושלים בדצמבר 1917, נשלחו כוחות נוספים. בסך הכל, כלל קורפוס אסיה את רגימנט הרגלים ה-146 (שכלל את הגדודים ה-701 702 ו-703), גדוד יגרים, הטייסות ה-301, 302, 303, 304 (הבווארית) וה-305. פלגה הררית ויחידת מודיעין. גם האימפריה האוסטרו-הונגרית שלחה מספר יחידות ארטילריה לעזרת העות'מאנים.

בעקבות קרב מגידו, קיבלו הכוחות הגרמניים והאוסטרו-הונגריים פקודה לסגת לכיוון סוריה. רבים נפלו בשבי עוד בארץ ישראל (על בסיס שביית יחידה גרמנית כתב יוסף חיים ברנר את הסיפור "[http://benyehuda.org/brenner/geula.html הגאולה והתמורה]"), ורבים נהרגו בדרך.

==קישורים חיצוניים==
* [https://web.archive.org/web/20110605134841/http://www.sacktrick.com/igu/germancolonialuniforms/hist%20ottoman.htm German Forces in the Ottoman Empire 1914-18]

קטגוריה:האימפריה הגרמנית במלחמת העולם הראשונה
קטגוריה:ארץ ישראל במלחמת העולם הראשונה
קטגוריה:יחידות צבא גרמניות במלחמת העולם הראשונה
מג'יק מייק

מג'יק מייק (באנגלית: Magic Mike) הוא סרט דרמה אמריקאי בכיכובו של צ'נינג טייטום שבוים על ידי סטיבן סודרברג. גיבור הסרט הוא בחור בן 19 אשר נכנס לעולם החשפנות הגברי. התסריט מבוסס על סיפור חייו של טייטום. סרט ההמשך "מג'יק מייק XXL" , יצא ב-1 ביולי 2015.

==תקציר העלילה==
מייק חולם להרוויח כסף בעסק משלו אבל מתגלגל מעבודה אחת לאחרת עד שהוא מגיע למועדון החשפנות של דאלאס. מייק מכיר את אדם בעבודת הקבלנות שלו ומציע לו להגיע ולעבוד במועדון של דאלאס. אדם מכיר את אחותו, ברוק, למייק והשניים מתחילים לצאת. אדם מתרגל לתהילה ומתחיל להשתמש בסמים. דאלאס רוצה להעביר את העסק למיאמי ומייק חושב על לעזוב, הוא מבקש הלוואה מהבנק ולאחר שהוא מסורב הוא מבין שאין לו ברירה אלא להישאר במועדון.

אדם ומייק מבצעים הופעה במסיבה של סטודנטיות ואדם מביא לשם שקית של אקסטזי, לאחר סיבוך עם החבר של אחת הבנות שם הם נאלצים לברוח בלי הסמים. ברוק כועסת על מייק על אורח חייו ועוזבת אותו. טוביאס מגיע לביתו של מייק כדי לפרוע את החוב שאדם חייב לו על הסמים וכדי שלא יפגע באדם, מייק משלם את החוב מהחסכונות שהיו לו כדי לפתוח עסק.

מייק מבין שדאלאס לא מעוניין בטובתו ועוזב את המועדון, דאלאס מחליט לקדם את אדם לתפקיד הראשי בהופעה. ברוק מגלה מה מייק עשה עבור אחיה ומקבלת אותו חזרה.

==הדמויות==
*צ'נינג טייטום בתור מייקל "מג'יק מייק" ליין.
* אלכס פטיפר בתור אדם "הילד".
* קודי הורן בתור ברוק, אחותו של אדם ובת זוגו של מייק.
* מאט בומר בתור קן.
* אוליביה מאן בתור ג'ואנה.
* ג'ו מנגנלו בתור ריצ'י.
* מתיו מקונוהיי בתור דאלאס.
* אדם רודריגז בתור טיטו.
* קווין נאש בתור טרזן.
* גבריאל איגלסיאס בתור טוביאס.
* מירצ'ה מונרו בתור אשתו של קן.
* ריילי קיאו בתור נורה.
* ונדי מקלנדון-קובי בתור טארה.
* בטסי ברנדט בתור בנקר.

==סרט המשך==
ביולי 2012, חודש לאחר יציאת הסרט אושר כי יהיה סרט המשך. צילומי הסרט החלו ב-2014 והסרט שנקרא "מג'יק מייק XXL", יצא ב-1 ביולי 2015.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי סטיבן סודרברג
שפה אוליגוסינתטית

שפה אוליגוסינתטית (מיוונית ὀλίγος שפירושו מעט, קצת) היא כל שפה שמשתמשים בה במספר קטן של מורפמות (עד מאה) שמתחברות בצורה סינתטית כדי ליצור היגדים. אוליגוסינתטיות היא כמעט תאורטית לחלוטין ותלויה במידה רבה ביצירת מילים מורכבות ארוכות, במידה העולה על זו של שפות פוליסינתטיות טבעיות.

מאחר שלא זוהו תכונות אוליגוסינתטיות בשום שפה טבעית, כמה בלשנים מתייחסים לאוליגוסינתזה אמיתית כבלתי אפשרית או בלתי מעשית לשימוש פרודוקטיבי אצל בני אדם. השימוש בה מוגבל לשפות מתוכננות, כגון "שיחדש", סונה, טוקי פונה ו-aUI. לגבי השפות האינדיאניות הילידיות נאוואטל ושפת שחורי הרגל, נטען בעבר (בעיקר על ידי בנג'מין לי וורף) כי הן מציגות תכונות אוליגוסינתטיות. בשפות כאלה, וורף טען, "אוצר המילים מורכב מפונמות ורעיון רחב או מערכת מורכבת של רעיונות הקשורים זה בזה המתאימים להתנהגות זו". עם זאת, הקהילה הבלשנית דחתה במידה רבה טענות אלה, והעדיפה לסווג את נאוואטל ושפת שחורי הרגל כפוליסינתטיות.

== הערות שוליים ==

קטגוריה:שפות מתוכננות
קרחון אקאדמי

קרחון אקאדמי או קרחון אקדמי (באנגלית: Academy Glacier ; מילולית: קרחון אקדמיה) הוא קרחון גדול ממדים, הנמצא בהרי פנסקולה שבאנטארקטיקה. גובהו של הקרחון 667 מטרים מעל פני הים. הקרחון זורם לכיוון צפון מערב, בין רכס פאטוקנסט ורכס נפטון, עד שהקרחון זורם לתוך זרם הקרח פאונדיישן.

==היסטוריה ומקור השם==
הקרחון מופה לראשונה על ידי הסקר הגאולוגי של ארצות הברית (ה-USGS) באמצעות סקרים ותצלומי האוויר שערך צי ארצות הברית בין השנים 1956- 1966.  

שמו של הקרחון ניתן לו על ידי הוועדה המייעצת לשמות אנטארקטיים של ארצות הברית, והוא נקרא על שם האקדמיה הלאומית למדעים של ארצות הברית, אשר תכננה את תוכניות חקר אנטארקטיקה של ארצות הברית.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:36 קרחון אקאדמי] באתר הסקר הגאולוגי של ארצות הברית
* [https://mapcarta.com/25608080 תצלום לוויין ומידע גאוגרפי]
* [https://geographic.org/geographic_names/antname.php?uni=36&fid=antgeo_101 תצלום לוויין של קרחון אקאדמי ומידע על הקרחון]
* [https://www.yr.no/place/Antarctica/Other/Academy_Glacier/ תנאי מזג אוויר עדכניים בקרחון אקאדמי]

== הערות שוליים ==

אקאדמי
קטגוריה:ערכים עם קואורדינטות
קטגוריה:ארצות הברית באנטארקטיקה
רקומבינצית V(D)J

תיאור פשטני של רקומבינצית V(D)J של שרשראות כבדות של אימונוגלובולינים.
רקומבינצית V(D)J  היא מנגנון ייחודי של רקומבינציה גנטית המתרחשת רק בשלבי התפתחות מוקדמת של תאי לימפוציטים T ו-B. היא כרוכה ברקומבינציה סומטית, ויוצרת מגוון רחב מאוד של אימונוגלובולינים (נוגדנים בתאי B) ושל קולטני תאי T (TCRs על תאי T). זהו תהליך מפתח ביכולת ההסתגלות של המערכת החיסונית. התפתחותו הייתה אירוע חשוב באבולוציה של חולייתנים לסתניים. מנגנון זה מערב יצירת שבר דו-גדילי בדנ"א ותיקונו על ידי איחוי קצוות לא-הומולוגיים (NHEJ). פגיעה במנגנון זה עלולה להוביל למגוון כשלים חיסוניים מולדים, כדוגמת כשל חיסוני משולב חמור (SCID). בשנת 1987, זכה סוסומו טונגאווה בפרס נובל לפיזיולוגיה או רפואה "על גילויו של העיקרון הגנטי ליצירת מגוון נוגדנים".<ref></ref>

==ראו גם==
* לימפומת הודג'קין (הנובעת מליקוי ברקומבינציה זו).

== הערות שוליים ==

קטגוריה:אימונולוגיה